Euronext

**Euronext NV** er en børs med base i Amsterdam i Nederland, og avdelinger i Belgia, Irland, Italia, Frankrike, Norge, Portugal og Storbritannia. Børsen tilbyr handel med aksjer og derivater, samt informasjonstjenester knyttet til børsnoterte selskaper.

## Historie
Euronext ble grunnlag 22. september 2000 gjennom en sammenslåing av børsene i Amsterdam, Brussel og Paris for å skape en pan-europeisk børs som kunne dra nytte av Den europeiske unions (EU) valuta- og finanspolitiske samarbeid.

I 2007 fusjonerte Euronext med New York Stock Exchange (NYSE) til NYSE Euronext, men i 2012 ble Euronext igjen skilt ut som selvstendig selskap.

I 2019 kjøpte Euronext 66% av aksjene i kraftbørsen Nord Pool.

## Markedsplasser
Euronext tilbyr selskapsnotering på følgende børssegmenter:
**Euronext* (regulert hovedmarkedsplass)
**Euronext Growth* (ved Oslo Børs tidligere betegnet Merkur Market, en multilateral handelsfasilitet, MTF, for små og mellomstore bedrifter)
**Euronext Access* (mer lavterskelløsning for mindre bedrifter som ønsker notering)

### Noteringslokaliteter
Selskaper kan noteres ved ett av følgende avdelinger i Europa:
*Amsterdam Stock Exchange (etablert 1602)
*Borsa Italiana (etablert 1808)
*Bourse de Bruxelles (etablert 1801)
*Bourse de Paris (etablert 1724)
*Bolsa de Valores de Lisboa (etablert 1769)
*Irish Stock Exchange (etablert 1799)
*Oslo Børs (etablert 1818)

### Euronext Nordics Holding
**Euronext Nordics Holding AS** (stiftet 12. november 2019) er et norsk holdingselskap som eies av Euronext.

Konsernet består av Euronext VPS, Oslo Børs og Oslo Market Solutions, med deres datterselskaper, og tilbyr markedsplasser, samt oppgjørs-, register- og informasjonstjenester for finansielle instrumenter.

### Historie
#### 2001–2019
Selskapet har sitt opphav i holdingselskapet til Oslo Børs som ble stiftet 25. april 2001 som *Oslo Børs Holding ASA*. Selskapet fusjonerte med *Verdipapirsentralen Holding ASA* den 26. november 2007, som var holdingselskap for Verdipapirsentralen. Det fusjonerte selskapet fikk navnet *Oslo Børs VPS Holding ASA*.

Selskapet var børsnotert og hadde utstedt  fritt omsettelige aksjer i henhold til allmennaksjeloven, med en pålydende á NOK&nbsp;2,00. Selskapets aksjekapital er dermed på NOK&nbsp;.

Børsloven og verdipapirregisterloven fastslår det generelle prinsipp at erverv som fører til at erververen blir eier av en betydelig eierandel, bare kan gjennomføre ervervet etter at melding om dette på forhånd er sendt til Finanstilsynet. Med betydelig eierandel menes direkte eller indirekte eierandel som representerer minst 10 prosent av aksjekapitalen eller stemmene, eller som på annen måte gjør det mulig å utøve betydelig innflytelse over forvaltningen av selskapet. Ethvert erverv som øker eierandelen slik at denne direkte eller indirekte overstiger 20, 30 eller 50 prosent av aksjekapitalen eller stemmene, kan videre bare gjennomføres etter at melding om dette på forhånd er sendt til Finanstilsynet.

Aksjonærer over 3&nbsp;% per. 3. juni 2019:

*DNB Livsforsikring ASA 19,82&nbsp;%
*KLP 10,00&nbsp;%
*Pareto Invest AS 8,52&nbsp;%
*Euronext N.V. 7,01&nbsp;%
*Arendals Fossekompani ASA 4,64&nbsp;%
*UBS AG 4,31&nbsp;%
*Morgan Stanley & Co. Int. Plc. 3,97&nbsp;%
*State Street Bank and Trust Comp. 3,49&nbsp;%

#### Oppkjøp av Euronext i 2019
7. juni 2019 ble det kunngjort at Euronext ville eie 97,7 prosent av aksjene i selskapet innen 14. juni, og deretter ville tvangsinnløse de gjenværende aksjene.

Selskapet ble dermed en del av Euronext-konsernet, og gjennomførte 7. september 2020 en fusjon med det nyopprettede holdingselskapet *Euronext Nordics Holding AS*.

### Selskapsstruktur
I 2006 kjøpte Oslo Børs 50% av aksjene i NOTC, men i 2017 kjøpte de ut Verdipapirforetakenes Forbund og selskapet ble dermed heleid av Oslo Børs.

I 2012 kjøpte Oslo Børs ca. 71% av aksjene i fiskederivatbørsen Fish Pool, og eier per 2020 ca. 97% av aksjene.

I 2013 kjøpte Verdipapirsentralen (VPS) alle aksjene i det svenske programvareselskapet Evolution. Fire år senere, i 2017, skilte VPS ut sin fondsseksjon, slo det sammen med sitt svenske programvareselskap og endret navnet til Centevo.

## Referanser


## Eksterne lenker
* 
*